ระเบียบคณะกรรมการปฏิรูปที่ดินเพื่อเกษตรกรรมระเบียบคณะกรรมการปฏิรูปที่ดินเพื่อเกษตรกรรมว่าด้วยหลักเกณฑ์และวิธีการจัดซื้อที่ดินเพื่อการปฏิรูปที่ดินเพื่อเกษตรกรรมพ.ศ. ๒๕๕๘ เพื่อให้การดำเนินงานเกี่ยวกับการจัดซื้อที่ดินเพื่อการปฏิรูปที่ดินเพื่อเกษตรกรรมเป็นไปโดยรัดกุมรวดเร็ว มีประสิทธิภาพ และเกิดประโยชน์สูงสุดในการปฏิรูปที่ดินเพื่อเกษตรกรรมอาศัยอำนาจตามความในมาตรา ๑๙ (๒) ประกอบมาตรา ๒๙แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘คณะกรรมการปฏิรูปที่ดินเพื่อเกษตรกรรม จึงกำหนดระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการปฏิรูปที่ดินเพื่อเกษตรกรรม ว่าด้วยหลักเกณฑ์และวิธีการจัดซื้อที่ดินเพื่อการปฏิรูปที่ดินเพื่อเกษตรกรรมพ.ศ. ๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปบรรดาหลักเกณฑ์หรือแนวปฏิบัติใดที่ขัดหรือแย้งกับระเบียบนี้หรือที่มีอยู่ในระเบียบนี้ ให้ใช้ระเบียบนี้แทนข้อ ๓ ในระเบียบนี้คปก. หมายความว่าคณะกรรมการปฏิรูปที่ดินเพื่อเกษตรกรรมคปจ. หมายความว่าคณะกรรมการปฏิรูปที่ดินจังหวัดอกก.คง. หมายความว่าคณะอนุกรรมการโครงการและการเงินกองทุนการปฏิรูปที่ดินเพื่อเกษตรกรรมคณะอนุกรรมการ หมายความว่าคณะอนุกรรมการจัดซื้อที่ดินตามที่คณะกรรมการปฏิรูปที่ดินจังหวัดแต่งตั้งส.ป.ก. หมายความว่าสำนักงานการปฏิรูปที่ดินเพื่อเกษตรกรรมส.ป.ก. จังหวัด หมายความว่าสำนักงานการปฏิรูปที่ดินจังหวัดเจ้าหน้าที่ หมายความว่า เจ้าหน้าที่สำนักงานการปฏิรูปที่ดินจังหวัดผู้เสนอขายที่ดิน หมายความว่าเจ้าของที่ดินที่เสนอขายที่ดินและให้หมายความรวมถึงผู้ซึ่งได้รับมอบอำนาจจากเจ้าของที่ดินด้วยหนังสือแสดงสิทธิในที่ดิน หมายความว่าโฉนดที่ดินตามประมวลกฎหมายที่ดินและให้หมายความรวมถึงหนังสือรับรองการทำประโยชน์ด้วยรูปแผนที่รังวัดใหม่ (ร.ว.ม.) หมายความว่า หลักฐานรูปแผนที่ที่แสดงตำแหน่งหมุดหลักเขตที่ดินพร้อมระยะการรังวัดซึ่งได้รังวัดไว้ตามหลักเกณฑ์และวิธีการที่กำหนดตามประมวลกฎหมายที่ดินหมุดหลักเขตที่ดิน หมายความว่าหลักเขตสำหรับปักหมายเขตเกี่ยวกับที่ดินซึ่งกรมที่ดินทำขึ้นตามกฎหมายหรือหลักเขตที่กรมที่ดินอนุมัติให้หน่วยราชการอื่นจัดทำขึ้นเพื่อใช้ปักหมายเขตที่ดินของหน่วยราชการนั้นข้อ ๔ กรณีที่มีปัญหาเกี่ยวกับการดำเนินการตามระเบียบนี้ให้นำเสนอ คปก. พิจารณาข้อ ๕ ให้เลขาธิการสำนักงานการปฏิรูปที่ดินเพื่อเกษตรกรรมเป็นผู้รักษาการตามระเบียบนี้และให้มีอำนาจกำหนดหลักเกณฑ์ วิธีการ และขั้นตอนเพื่อปฏิบัติงานเท่าที่ไม่ขัดหรือแย้งกับระเบียบนี้หมวด ๑การพิจารณาจัดซื้อที่ดิน ส่วนที่ ๑การประกาศพื้นที่เพื่อการจัดซื้อที่ดิน ข้อ ๖ เมื่อได้รับอนุมัติแผนการจัดซื้อที่ดินแล้วให้ส.ป.ก.จังหวัดประกาศพื้นที่เพื่อการจัดซื้อที่ดินโดยให้ปิดประกาศดังกล่าวไว้ในที่เปิดเผย ณศาลากลางจังหวัด ที่ว่าการอำเภอ ส.ป.ก.จังหวัด และที่ทำการองค์กรปกครองส่วนท้องถิ่นแห่งท้องที่ที่จะดำเนินการจัดซื้อโดยให้ปิดประกาศเป็นระยะเวลาไม่น้อยกว่า ๓๐ วันและจะประกาศทางสื่อมวลชนอื่นด้วยก็ได้ประกาศตามวรรคหนึ่ง ให้ใช้เขตตำบลหรืออำเภอเป็นหลักและจะต้องมีรายละเอียดเกี่ยวกับที่ดินระยะเวลาให้ยื่นคำเสนอขายที่ดินซึ่งจะต้องไม่น้อยกว่า ๓๐ วัน นับแต่วันประกาศ สถานที่ที่ให้ผู้เสนอขายที่ดินยื่นคำเสนอขายที่ดินและให้ผู้เสนอขายที่ดินนำหลักฐานต่อไปนี้มาแสดงต่อเจ้าหน้าที่ในวันยื่นคำเสนอขายที่ดิน(๑) หนังสือแสดงสิทธิในที่ดินเว้นแต่กรณีมีเหตุจำเป็นอาจใช้สำเนาก็ได้(๒) แผนที่แสดงที่ตั้งที่ดินโดยสังเขป(๓) สำเนาบัตรประชาชนและสำเนาทะเบียนบ้าน(๔) ราคาที่ผู้เสนอขายที่ดินเสนอกรณีผู้เสนอขายที่ดินยื่นคำเสนอขายที่ดินเมื่อพ้นกำหนดระยะเวลาตามวรรคสองและปฏิรูปที่ดินจังหวัดพิจารณาแล้วเห็นว่าเป็นประโยชน์ในการปฏิรูปที่ดินเพื่อเกษตรกรรมก็ให้รับคำเสนอขายได้ข้อ ๗ การกำหนดพื้นที่เพื่อการจัดซื้อที่ดินให้พิจารณาจากข้อมูลดังนี้(๑) สภาพพื้นที่มีความเหมาะสมแก่การเกษตร(๒)จำนวนเกษตรกรผู้เช่าที่ดินหรือผู้ขึ้นทะเบียนขอรับการจัดที่ดินจาก ส.ป.ก.(๓) สภาพการทำประโยชน์ในที่ดิน เจ้าของที่ดินไม่ทำประโยชน์ด้วยตนเองหรือให้ผู้อื่นเช่า หรือปล่อยทิ้งร้างส่วนที่ ๒การพิจารณาความเหมาะสมของที่ดิน ข้อ ๘ ให้ คปจ.แต่งตั้งคณะอนุกรรมการเพื่อทำหน้าที่พิจารณาความเหมาะสมของที่ดิน และให้ความเห็นเกี่ยวกับราคาที่ดินที่จะดำเนินการจัดซื้อซึ่งประกอบด้วย นายอำเภอแห่งท้องที่ เป็นประธานอนุกรรมการ ปฏิรูปที่ดินจังหวัดเจ้าพนักงานที่ดินแห่งท้องที่ซึ่งที่ดินตั้งอยู่ เกษตรอำเภอ ผู้แทนกรมพัฒนาที่ดินธนารักษ์พื้นที่ เป็นอนุกรรมการ เจ้าหน้าที่ ๑ นาย เป็นอนุกรรมการและเลขานุการ และให้มีเจ้าหน้าที่อีกไม่เกิน๒ นาย เป็นอนุกรรมการและผู้ช่วยเลขานุการข้อ ๙ เมื่อมีผู้เสนอขายที่ดิน ให้ ส.ป.ก.จังหวัดดำเนินการตรวจสอบความถูกต้องของหนังสือแสดงสิทธิในที่ดินและการทับซ้อนของพื้นที่กับหน่วยงานที่เกี่ยวข้องหากมีปัญหาให้รายงานคณะอนุกรรมการเพื่อพิจารณากรณีตรวจสอบตามวรรคแรกแล้วและไม่พบปัญหาให้ปฏิรูปที่ดินจังหวัดมอบหมายเจ้าหน้าที่ไม่น้อยกว่า ๓ นายทำการตรวจสอบสภาพแปลงที่ดินและเจรจาต่อรองราคา แล้วรายงานผลการตรวจสอบพร้อมความเห็นเสนอคณะอนุกรรมการพิจารณาความเหมาะสมที่จะจัดซื้อที่ดินโดยพิจารณาตามรายงานของเจ้าหน้าที่ที่ได้รับมอบหมาย ดังนี้(๑) สภาพพื้นที่มีความเหมาะสมทางการเกษตร(๒) มีขนาดเนื้อที่เหมาะสมในการประกอบเกษตรกรรมและเพียงพอแก่การครองชีพเว้นแต่กรณีเป็นที่ดินแปลงเล็กแปลงน้อย และมีพื้นที่ติดต่อกัน(๓) ราคาที่ดินที่เจ้าของที่ดินเสนอขาย(๔) ราคาประเมินที่ดินของกรมธนารักษ์(๕) สภาพการทำประโยชน์ในที่ดิน เจ้าของที่ดินไม่ทำประโยชน์ด้วยตนเองหรือให้ผู้อื่นเช่า หรือการปล่อยทิ้งร้างการดำเนินการตามวรรคหนึ่งและวรรคสองจะต้องมีการตรวจสอบแปลงที่ดินแล้วว่าไม่มีผู้บุกรุกและปลอดจากการรอนสิทธิหรือภาระผูกพันใด ๆข้อ ๑๐ เมื่อคณะอนุกรรมการพิจารณาแล้วเห็นว่าที่ดินมีความเหมาะสมที่จะจัดซื้อและเห็นชอบตามราคาที่ผู้เสนอขายที่ดินได้ตกลงจะขายที่ดินกับเจ้าหน้าที่ตามบันทึกการเจรจาต่อรองราคาที่ดินก็ให้ดำเนินการตามขั้นตอนการจัดซื้อที่ดินที่กำหนดไว้ในระเบียบนี้ต่อไปหากคณะอนุกรรมการเห็นว่าที่ดินไม่เหมาะสมที่จะจัดซื้อให้ถือเป็นอันยุติ และให้ ส.ป.ก. จังหวัดแจ้งผู้เสนอขายที่ดินทราบภายใน ๓๐ วันนับแต่วันที่ทราบผลการพิจารณาข้อ ๑๑ กรณีที่ดินที่มีผู้เสนอขายยังมิได้มีพระราชกฤษฎีกากำหนดให้เป็นเขตปฏิรูปที่ดินให้ส.ป.ก. จังหวัด ดำเนินการตามความในข้อ ๙ และข้อ ๑๐ แล้วนำรายละเอียดหลักฐานต่าง ๆ เกี่ยวกับที่ดินรายงานผลการตรวจสอบพร้อมความเห็น เสนอผู้มีอำนาจในหมวด ๒ ต่อไปเมื่อผู้มีอำนาจเห็นชอบการจัดซื้อและอนุมัติราคาที่ดิน ให้ ส.ป.ก.เสนอตราพระราชกฤษฎีกากำหนดเขตปฏิรูปที่ดินในที่ดินตามวรรคแรกข้อ ๑๒ ในกรณีที่ดินที่มีผู้เสนอขายอยู่ในท้องที่ที่ยังไม่มีส.ป.ก.จังหวัด ให้ ส.ป.ก.จังหวัดที่ได้รับมอบหมาย หรือคณะทำงานดำเนินการตามความในหมวดนี้ แล้วนำรายละเอียดหลักฐานต่าง ๆ เกี่ยวกับที่ดินรายงานผลการตรวจสอบพร้อมความเห็น เสนอ อกก.คง.พิจารณาให้ความเห็นชอบการจัดซื้อและอนุมัติราคาที่ดินต่อไปเมื่อ อกก.คง.พิจารณาเห็นชอบการจัดซื้อและอนุมัติราคาที่ดินตามวรรคหนึ่งแล้ว ให้ ส.ป.ก. เสนอตราพระราชกฤษฎีกากำหนดเขตปฏิรูปที่ดินในที่ดินตามวรรคแรกหาก อกก.คง. พิจารณาแล้วเห็นว่าที่ดินไม่เหมาะสมที่จะดำเนินการจัดซื้อให้ถือเป็นอันยุติ และให้ ส.ป.ก. จังหวัดหรือคณะทำงานที่ได้รับมอบหมายแจ้งผู้เสนอขายที่ดินทราบภายใน ๓๐ วัน นับแต่วันที่ทราบผลการพิจารณาหมวด ๒อำนาจการพิจารณาเห็นชอบการจัดซื้อและอนุมัติราคาที่ดิน ข้อ ๑๓ อำนาจการพิจารณาเห็นชอบการจัดซื้อและอนุมัติราคาที่ดินเป็นดังนี้(๑) คปจ.มีอำนาจเห็นชอบการจัดซื้อและอนุมัติราคาที่ดินต่อไร่ไม่เกินราคาประเมินที่ดินของกรมธนารักษ์ในกรณีที่ต้องจัดซื้อที่ดินที่มีราคาเกินกว่าราคาประเมินที่ดินของกรมธนารักษ์ให้คปจ. พิจารณาเห็นชอบการจัดซื้อและอนุมัติราคาที่ดินตามความจำเป็นแต่ราคาที่ดินจะต้องไม่เกินกว่าหนึ่งเท่าครึ่งของราคาประเมินที่ดินของกรมธนารักษ์(๒) กรณีที่ดินที่เสนอขายมีราคาที่ดินต่อไร่เกินกว่าหนึ่งเท่าครึ่งของราคาประเมินที่ดินของกรมธนารักษ์ให้ คปจ. ให้ความเห็นชอบการจัดซื้อที่ดินพร้อมแสดงเหตุผล และให้นำเสนอ อกก.คง. เป็นผู้พิจารณาให้ความเห็นชอบการจัดซื้อและอนุมัติราคาที่ดินข้อ ๑๔ หากผู้มีอำนาจพิจารณาตามข้อ๑๓ ไม่เห็นชอบการจัดซื้อและไม่อนุมัติราคาที่ดิน ให้ถือเป็นอันยุติ และให้ส.ป.ก.จังหวัด แจ้งให้ผู้เสนอขายที่ดินทราบภายใน ๓๐ วันนับแต่วันที่ทราบผลการพิจารณาข้อ ๑๕ ให้ ส.ป.ก. จังหวัดหรือ ส.ป.ก. จังหวัด ที่ได้รับมอบหมาย หรือคณะทำงานจัดทำรายละเอียดประกอบการจัดซื้อที่ดินเป็นรายแปลงเพื่อเสนอผู้มีอำนาจตามข้อ ๑๒ และข้อ ๑๓ พิจารณาโดยมีรายละเอียด ดังนี้(๑) ชื่อ ชื่อสกุล เลขประจำตัวประชาชนและที่อยู่(๒) รายละเอียดหลักฐานหนังสือแสดงสิทธิในที่ดิน(๓) จำนวนเนื้อที่ที่ดินตามหนังสือแสดงสิทธิในที่ดิน และจำนวนเนื้อที่ที่ดินที่เสนอขาย(๔) ราคาประเมินที่ดินของกรมธนารักษ์ ราคาที่ดินที่เสนอขาย และราคาที่ดินที่ได้ต่อรองแล้วต่อไร่(๕) ราคาที่ดินและวิธีการชำระราคา(๖) รายละเอียดประกอบการพิจารณา เช่น ทำเลที่ตั้งการใช้และประเภทการทำประโยชน์ผลผลิต (หน่วยเดียวกันทุกแปลง) ภาระผูกพันของที่ดินรายละเอียดอื่นตามที่เห็นสมควรหมวด ๓การจัดทำสัญญาจะซื้อจะขายที่ดินเพื่อการปฏิรูปที่ดิน ข้อ ๑๖ เมื่อผู้มีอำนาจพิจารณาเห็นชอบการจัดซื้อและอนุมัติราคาที่ดินตามข้อ๑๒ หรือข้อ ๑๓ แล้ว ให้ ส.ป.ก.จังหวัด หรือ ส.ป.ก.จังหวัด ที่ได้รับมอบหมาย หรือคณะทำงานจัดทำสัญญาจะซื้อจะขายที่ดินเพื่อการปฏิรูปที่ดินกับผู้เสนอขายที่ดินข้อ ๑๗ การจัดทำสัญญาจะซื้อจะขายที่ดินเพื่อการปฏิรูปที่ดินให้ ส.ป.ก.จังหวัด หรือ ส.ป.ก. จังหวัด ที่ได้รับมอบหมาย หรือคณะทำงานจัดทำขึ้น ๒ฉบับ มีข้อความถูกต้องตรงกัน และประทับตราคำว่า ต้นฉบับ ไว้ตอนบนของฉบับแรก ประทับตราคำว่า คู่ฉบับ ไว้ตอนบนของฉบับที่สองและตรวจสอบหลักฐานการจัดซื้อที่ดินแต่ละแปลงให้ถูกต้องครบถ้วน แล้วรวบรวมส่ง ส.ป.ก.ดังนี้(๑) คำเสนอขาย การตรวจสภาพที่ดินและการเจรจาต่อรองราคาที่ดินเพื่อการจัดซื้อ(๒) สำเนาหลักฐานหนังสือแสดงสิทธิในที่ดิน(๓) สำเนาบัตรประจำตัวประชาชนและสำเนาทะเบียนบ้าน(๔) หลักฐานที่สำคัญตามความจำเป็น เช่น หนังสือมอบอำนาจหนังสือยินยอมของคู่สมรส หนังสือยินยอมของผู้ถือกรรมสิทธิ์รวม สำเนาคำสั่งศาลหนังสือบริคณห์สนธิ หนังสือรับรองของนายทะเบียนหุ้นส่วนและบริษัทจำกัดหลักฐานการเปลี่ยนชื่อหรือชื่อสกุล ฯลฯ(๕) มติการอนุมัติของผู้มีอำนาจพิจารณาตามข้อ ๑๓(๖) สัญญาจะซื้อจะขายที่ดินเพื่อการปฏิรูปที่ดินข้อ ๑๘ การแก้ไขข้อผิดพลาดคลาดเคลื่อนของรายละเอียดประกอบการจัดซื้อที่ดินตามข้อ๑๕ ในกรณีที่ได้รับอนุมัติไว้แล้วจาก คปจ. หรือ อกก.คง.เฉพาะกรณีที่มิใช่เป็นการแก้ไขทุกประเด็นในคราวเดียวกันอันอาจเป็นเหตุให้เปลี่ยนที่ดินจากแปลงเดิมให้เลขาธิการ ส.ป.ก. อนุมัติแก้ไขในประเด็นต่อไปนี้(๑) ชื่อ ชื่อสกุลของผู้เสนอขายที่ดิน กรณีคัดลอกผิด เปลี่ยนชื่อชื่อสกุล รวมถึง กรณีทายาทรับมรดก(๒) ที่ตั้งที่ดินตามเขตการปกครอง และหนังสือแสดงสิทธิในที่ดิน(๓) จำนวนเนื้อที่ กรณีคัดลอกผิดหรือตัวเลขไม่ชัดเจน(๔) รายละเอียดหลักฐานหนังสือแสดงสิทธิในที่ดิน กรณีคัดลอกผิด(๕) ราคาที่ดิน กรณีคัดลอกผิดข้อ ๑๙ แบบสัญญาจะซื้อจะขายที่ดินและแบบพิมพ์อื่น ๆที่ใช้ในการดำเนินการตามระเบียบนี้ให้เป็นไปตามที่เลขาธิการ ส.ป.ก. กำหนดหมวด ๔การอนุมัติจัดซื้อที่ดิน ข้อ ๒๐ เมื่อได้รับความเห็นชอบการจัดซื้อและอนุมัติราคาที่ดินจากผู้มีอำนาจตามข้อ๑๒ และ ข้อ ๑๓ แล้ว และที่ดินนั้นตั้งอยู่ในพื้นที่ที่มีพระราชกฤษฎีกากำหนดให้เป็นเขตปฏิรูปที่ดินให้เลขาธิการส.ป.ก. อนุมัติจัดซื้อที่ดินและให้ ส.ป.ก. จังหวัด หรือ ส.ป.ก. จังหวัดที่ได้รับมอบหมาย หรือคณะทำงานกำหนดวันนัดจดทะเบียนสิทธิและนิติกรรมกับเจ้าของที่ดินโดยเร็วหมวด ๕การโอนเงินและการชำระราคาค่าที่ดิน ข้อ ๒๑ การชำระราคาค่าที่ดินให้ใช้ผลการรังวัดตามข้อ๒๕ข้อ ๒๒ เมื่อได้รับความเห็นชอบการจัดซื้อและอนุมัติราคาที่ดินตามข้อ๑๓ แล้ว ให้ ส.ป.ก. จังหวัด แจ้งสำนักบริหารกองทุนโอนเงินเพื่อเป็นค่าที่ดินต่อไปข้อ ๒๓ การชำระเงินค่าที่ดิน ให้ดำเนินการได้ ๒กรณี คือ(๑) การเบิกจ่ายเงินส่วนกลาง ให้สำนักบริหารกองทุนเป็นผู้ดำเนินการ(๒) การเบิกจ่ายเงินส่วนภูมิภาค ให้ ส.ป.ก. จังหวัด เป็นผู้ดำเนินการทั้งนี้ ให้เป็นไปตามระเบียบกระทรวงเกษตรและสหกรณ์ ว่าด้วยการใช้จ่ายเงินการเบิกจ่ายเงิน และการเก็บรักษาเงินกองทุนการปฏิรูปที่ดินเพื่อเกษตรกรรมข้อ ๒๔ ส.ป.ก.จะชำระราคาค่าที่ดินในวันจดทะเบียนสิทธิและนิติกรรมการชำระราคาค่าที่ดินตามวรรคแรกให้ถือปฏิบัติตามพระราชกฤษฎีกากำหนดหลักเกณฑ์และวิธีการในการชำระราคาและค่าทดแทนที่ดินหรืออสังหาริมทรัพย์ในเขตปฏิรูปที่ดินสำหรับค่าภาษีและค่าใช้จ่ายอื่น ๆตามประมวลกฎหมายที่ดินให้ผู้ขายเป็นผู้ชำระส่วนค่าธรรมเนียมในการจดทะเบียนสิทธิและนิติกรรมให้ผู้เสนอขายที่ดิน และ ส.ป.ก.เป็นผู้ชำระฝ่ายละครึ่งหมวด ๖การรังวัดเพื่อการจัดซื้อที่ดิน ข้อ ๒๕ การจัดซื้อที่ดินเต็มแปลงและที่ดินนั้นมีหนังสือแสดงสิทธิในที่ดินเป็นโฉนดที่ดินหรือหนังสือรับรองการทำประโยชน์ให้มีการรังวัดสอบเขต และให้ดำเนินการจัดซื้อที่ดินตามผลการรังวัดใหม่ เว้นแต่กรณีที่ดินมีหลักฐานการรังวัดประเภทรูปแผนที่รังวัดใหม่(ร.ว.ม.) และผลการตรวจสอบข้อมูลและสภาพที่ดิน ปรากฏว่าพบหมุดหลักเขตที่ดินจนสามารถกำหนดแนวเขตโดยรอบแปลงที่ดินได้โดยชัดแจ้งแล้วและไม่ปรากฏปัญหาเรื่องแนวเขตที่ดินให้ดำเนินการจัดซื้อที่ดินนั้นโดยไม่ต้องทำการรังวัดสอบเขตการรังวัดสอบเขตตามวรรคแรกผู้เสนอขายที่ดินจะมอบอำนาจให้ปฏิรูปที่ดินจังหวัดหรือผู้ที่ปฏิรูปที่ดินจังหวัดมอบหมายเพื่อดำเนินการยื่นคำขอรังวัดสอบเขตแทนก็ได้ค่าธรรมเนียมและค่าใช้จ่ายในการรังวัดสอบเขตให้ผู้เสนอขายที่ดินเป็นผู้ชำระข้อ ๒๖ ในกรณีการเสนอขายที่ดินบางส่วนให้ผู้เสนอขายที่ดินยื่นคำขอแบ่งแยกที่ดินที่จะขายนั้นต่อเจ้าพนักงานที่ดิน ณสำนักงานที่ดินแห่งท้องที่ แล้วจึงดำเนินการจัดซื้อที่ดินต่อไปโดยผู้เสนอขายที่ดินจะมอบอำนาจให้ปฏิรูปที่ดินจังหวัดหรือผู้ที่ปฏิรูปที่ดินจังหวัดมอบหมายเพื่อดำเนินการยื่นคำขอแบ่งแยกที่ดินแทนก็ได้ค่าธรรมเนียมและค่าใช้จ่ายในการรังวัดแบ่งแยกที่ดินให้ผู้เสนอขายที่ดินเป็นผู้ชำระหมวด ๗การคัดเลือกและจัดที่ดินให้เกษตรกร ข้อ ๒๗ การคัดเลือกเกษตรกรและการจัดลำดับเกษตรกรที่จะได้รับการจัดที่ดินก่อนและหลัง ให้ คปจ.เป็นผู้พิจารณาตามระเบียบคณะกรรมการปฏิรูปที่ดินเพื่อเกษตรกรรม ว่าด้วย หลักเกณฑ์ วิธีการและเงื่อนไขในการคัดเลือกเกษตรกรซึ่งจะมีสิทธิได้รับที่ดินจากการปฏิรูปที่ดินเพื่อเกษตรกรรม ทั้งนี้ ในการดำเนินการดังกล่าว ให้ คปจ.มีอำนาจในการกำหนดหลักเกณฑ์และวิธีการคัดเลือกให้เหมาะสมกับสภาพข้อเท็จจริงของแต่ละพื้นที่เพื่อให้เกิดความเป็นธรรมหมวด ๘การรายงานความก้าวหน้าของการจัดซื้อที่ดิน ข้อ ๒๘ เมื่อมีการดำเนินการตามระเบียบนี้แล้วให้ ส.ป.ก. รายงานผลการดำเนินงานความก้าวหน้าของงานรวมตลอดทั้งปัญหาและอุปสรรคในการปฏิบัติงานให้ คปก. ทราบประกาศณ วันที่ ๑๓ มีนาคม พ.ศ. ๒๕๕๘ปีติพงศ์พึ่งบุญ ณ อยุธยารัฐมนตรีว่าการกระทรวงเกษตรและสหกรณ์ประธานกรรมการปฏิรูปที่ดินเพื่อเกษตรกรรมปริยานุช/ผู้จัดทำ๒ เมษายน ๒๕๕๘วิศนี/ผู้ตรวจ๑๖ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๗๒ ง/หน้า ๑/๓๑ มีนาคม ๒๕๕๘